b'\n_START_ARTICLE_\nSehel\n_START_SECTION_\nGeografija\n_START_PARAGRAPH_\nOtok Sehel prvi velik otok pod Nilovim prvim kataraktom in Asuanskim spodnjim jezom, zgrajenim leta 1902. Zaseda kar tri \xc4\x8detrtine \xc5\xa1irine Nila. Po reki navzdol mu sledijo otoki  Saluga, Ambunarti, Elefantina  in Nabatat ( Kitchenerjev otok). Okoli njih je \xc5\xa1e veliko manj\xc5\xa1ih otokov.\n_START_SECTION_\nArheolo\xc5\xa1ka najdi\xc5\xa1\xc4\x8da\n_START_PARAGRAPH_\nNa otoku, ki se je v Starem Egiptu imenoval Setet,   je ve\xc4\x8d arheolo\xc5\xa1kih najdi\xc5\xa1\xc4\x8d, med njimi tempelj boginje Anuket, boginje voda in Nilovih kataraktov._NEWLINE_Na Sehelu je bil v ve\xc4\x8d obdobjih Egipta kamnolom granita, v katerem je na granitnih blokih veliko egip\xc4\x8danskih napisov. Najve\xc4\x8d so jih napisali popotniki na za\xc4\x8detku ali na koncu potovanja v Nubijo. Na nekaterih so opisani tudi pomembni zgodovinski dogodki. Eden od takih je Stela lakote iz gr\xc5\xa1ko-rimskega obdobja, vendar opisuje dogodke iz obdobja D\xc5\xbeoserjeve in Imhotepove vladavine.'